Modul
Indhald
Innhaldsliste 🔎︎

# Redigera hyperlenkjer

Når du held nede Cmd Ctrl og klikkar på ei hyperlenkje i eit Writer-dokument vert nettlesaren opna med den aktuelle nettadressa. Viss du ikkje bruker ei mus, plasser markøren inni hyperlenkja og opna sprettoppmenyen med Shift + F10 og vel «Opna hyperlenkje».

## Slik kan du endra teksten i ei hyperlenkje

- I Writer-dokument kan du klikka kvar som helst i ei hyperlenkje og redigera den synlege teksten.

Viss du går ut av hyperlenkja ved å plassere markøren utanfor lenkja, er det berre den synlege teksten som vert endra.

Viss du går ut av hyperlenkja ved å skriva inn eit mellomromsteikn rett etter det siste teiknet, vil autorettinga, viss denne funksjonen er slått på, endra måladressa til å verta den same som den synlege teksten.

- I alle dokumenttypane kan du opna dialogvindauget for hyperlenkjer for å redigera ei hyperlenkje. Først set du markøren i eller rett framføre hyperlenkja og trykkjer deretter på knappen «Hyperlenkje» på standardverktøylinja.

## Slik endrar du nettadressa i ei hyperlenkje

- Opna dialogvindauget Hyperlenkje slik som forklart ovanfor.

## Endra eigenskapane for alle hyperlenkjer

1. Opna stilhandsamaren

2. Trykk på ikonet for teiknstilar.

3. Høgreklikk på teiknstilen «Internett-lenkje» eller «Vitja Internett-lenkje» og vel Rediger.

4. Merk dei nye eigenskapane i dialogvindauget og trykk OK.

## Redigera ein hyperlenkjeknapp

Viss hyperlenkja er ein knapp, kan du trykkja på kanten for å merkja han, eller trykkja Val Alt medan du klikkar. Opna dialogvindauget Eigenskapar via sprettoppmenyen. Du kan redigera etiketteksten under «Etikett» og forandra adressa i «Nettadresse-feltet».

Liknande emne

Relative og absolutte lenkjer