Modul
Indhald
Innhaldsliste 🔎︎

# Innstillingar

Bestemmer formateringsinnstillingane for nummererte lister og punktlister. Du kan også bruka individuell formatering for ulike nivå i listehierarkiet.

For å bruka denne funksjonen …

Vel Format → Punkt og nummerering. Opna fana Innstillingar.

Opna Stilar → Presentasjonsstilar og så Ny/Endra i sprettoppmenyen til ein stil.

Opna Stilar → Listestilar og så Ny/Endra i sprettoppmenyen til ein stil.

## Format

Vel nivået eller nivåa du vil endra og vel så formateringa du vil bruka.

## Nivå

Vel kva nivå du vil setja opp formatering for. Det valde nivået vert utheva i førehandsvisinga.

### Nummerering

Vel ein nummereringstype du vil bruka på dei valde nivåa.

Utval | Skildring
1, 2, 3, … | Arabiske tal
A, B, C, … | Store bokstavar
a, b, c, … | Små bokstavar
I, II, III, … | Romartal (store bokstavar)
i, ii, iii, … | Romartal (små bokstavar)
A, …, AA, …, AAA, … | Alfabetisk nummerering med store bokstavar
a,…, aa,…, aaa,… | Alfabetisk nummerering med små bokstavar
Punktteikn | Legg eit punktteikn til i byrjinga av ei linje. Vel dette alternativet og trykk på knappen Teikn for å velja ein punktstil. Punktteikna vert skalerte til å passa linjehøgda. Det er også mogleg å definera ein eigen teiknstil for punktteikna og gje dei ein annan skriftstorleik.
Bilete | Viser eit bilete som punktteikn. Marker denne innstillinga og klikk på Vel for å kunna bla deg fram til den ønskte biletfila. Biletet vert bygd inn i dokumentet.
Lenkja bilete | Visar eit bilete som punktteikn. Vel denne innstillinga og klikk på Vel for å finna fram til biletet som skal brukast. Biletet vert sett inn som ei lenkje til biletfila.
Ingen | Ikkje bruk nummereringsingsstil.

Tilgjenget til dei følgjande felta avhenger av stilen som er vald i Nummerering-boksen.

### Før

Skriv inn eit teikn eller ein tekst som skal stå framom nummera i lista.

### Etter

Skriv inn eit teikn eller ein tekst som skal visast etter nummeret i lista. Viss du vil laga ei nummerert liste som bruker stilen «1.)», må du skriva inn «.)» i denne boksen.

### Teiknstilar

Vel teiknstilen som skal brukast i den nummererte lista. For å laga eller endra ein teiknstil, opna vindauget Stilhandsamar, klikk på knappen for teiknstil, høgreklikk på ein stil og trykk på knappen Ny.

### Vis undernivå

Skriv inn talet på føregåande nivå som skal takast med i stilen. Viss du for eksempel skriv inn «2» og det føregåande nivået bruker nummereringsstilen «A, B, C …», vert stilen for det gjeldande nivået «A.1».

### Start på

Skriv inn eit nytt tal som gjeldande nivå skal starta nummereringa på.

### Farge Farge

Vel ein farge for den gjeldande nummereringsstilen.

### Relativ storleik Relativ storleik

Skriv inn kor mykje du vil endra storleiken på punktteiknet i høve til skrifthøgda brukt i det gjeldande avsnittet.

### Teikn

Opna dialogvindauget Spesialteikn, der du kan velja kva teikn du vil bruka som punkt.

### Alternativ for bilete:

### Vel …

Vel eit bilete eller fin stien til biletet du vil bruka som punktteikn.

### Breidd

Skriv inn kor breitt biletet skal vera.

### Høgd

Skriv inn kor høgt biletet skal vera.

### Same storleiksforholdet

Held på storleiksforholda til biletet.

### Justering

Vel korleis biletet skal plasserast.

## Alle nivå

Set innstillingane for nummerering på alle nivåa..

### Fortløpande nummerering

Aukar nummereringa med ein for kvart steg du går ned i nivåa i listehierarkiet.