Modul
Indhald
Innhaldsliste 🔎︎

# Vis

Bestemmer innstillingane for vising.

For å bruka denne funksjonen …

Vel LibreOffice → Innstillingar Verktøy → Innstillingar → LibreOffice → Vis

## Brukargrensesnitt

### Symbolstorleik på verktøylinjene

Vel visingsstorleik for knappar på verktøylinja. Alternativet Automatisk bruker innstillingane for skriftstorleik i menyar som ligg i operativsystemet.

### Symbolstorleik på sidepanelet

Bestemmer storleiken på symbola på sidepanelet.

### Symbolstorleik på notisblokklinja

Bestemmer storleiken på symbola på notisblokklinja.

### Symbolstil

Vel stilen for symbola i verktøylinjer og dialogvindauge.

### Utjamning av skrifter på skjermen

Vel for å jamna ut måten teksten dukkar opp på skjermen på.

Skriv inn den minste skriftstorleiken for å bruka utjamning.

## Mus

### Musplassering

Vel om, og i tilfelle korleis, musepeikaren skal plasserast når du opnar eit dialogvindauge.

### Den midtre museknappen

Vel kva funksjon den midtre museknappen skal ha.

1. Automatisk rulling – dersom du dreg medan den midtre museknappen er trykt inn, vert visinga endra.

2. Lim inn frå utklippstavla – dersom du trykkjer på den midtre museknappen, vert innhaldet på «utvalsutklippstavla» limt inn der skrivemerket er plassert.

«Utvalstavla» er uavhengig av den vanlege utklippstavla som du brukar med Rediger → Kopier / Klipp ut / Lim inn eller snøggtastane til desse funksjonane. Utklippstavla og utvalstavla kan ha ulikt innhald samtidig.

| Utklippstavla | Utvalstavla
Kopier innhald | Rediger → Kopier eller Ctrl + C. | Merk tekst, tabell, objekt.
Lim inn innhaldet | «Rediger → Lim inn» eller «Ctrl + V» limar inn der skrivemerket er plassert. | Eit klikk på den midtre museknappen limer inn der skrivemerket er plassert.
Lime inn i eit anna dokument | Har ingen effekt på innhaldet i utklippstavla. | Det sist merkte utvalet er innhaldet på utvalstavla.

## Biletvising

Trykk Shift + Ctrl + R for å gjenoppretta eller oppdatera visinga av dokumentet.

### Bruk maskinvareakselerasjon

Bruker maskinvarefunksjonar direkte frå grafikkortet for å betra skjermvisinga. Støtta for maskinvareakselerasjon er ikkje tilgjengeleg for alle operativsystem og plattformdistribusjonar av LibreOffice.

### Bruk kantutjamning

Dersom det er støtta, kan du slå av og på kantutjamning på bilete. Når det er på, vil dei fleste typar bilete sjå jamnare og mindre kunstige ut.

### Bruk OpenGL for all teikning (etter omstart)

Bruk Open Graphics Library (OpenGL) for høg yting for å laga alle visuelle element i programmet, også vindauge, menyar, verktøylinjer og symbol. OpenGL brukar datamaskinen sitt utstyr for å gjera teikninga av skjermbiletet raskare. Dersom eininga er svartelista (sjå nedanfor), vert denne funksjonen ikkje slått på.

### Tving bruk av OpenGL sjølv om rutinen er svartelista (ved omstart)

Tvingar utstyret til å bruka OpenGL sjølv om rutinen er svartelista. Utstyr vert svartelista dersom det inneheld mange feil eller lagar grafikk i dårleg kvalitet.

## Meny

### Symbol i menyar

Viser symbola ved sida av den tilsvarande menyoppføringa. Vel mellom «automatisk», «gøym» og «vis». I «automatisk» vert visinga av symbola styrt av systeminnstillingane og tema.

## Skriftlister

### Førehandsvis skrifter

Viser namna på skrifttypar som kan veljast saman med den aktuelle skrifta. Dette gjeld for eksempel skrifter i boksen «Skrif» på verktøylinja Formatering.