Modul
Indhald
Innhaldsliste 🔎︎

## VEKENR

VEKENR reknar ut vekenummeret ut frå den interne datoverdien slik han er definert i ODF (OpenFormula) og er kompatibel med andre reknearkprogram.

Programmet har støtte for to ulike nummereringssystem for vekenummer:

System | Description
System 1 | Den veka som inneheld 1. januar er den første veka i året og får nummeret 1.
System 2 | Den veka som inneheld den første torsdagen i året er den første veka i året og vert veke nummer 1. Veke nummer 1 er såleis den veka som inneheld 4. januar. Dette er definert i ISO 8601, som også har bestemt at måndag er den første dagen i veka.

### Syntaks

VEKENR(Tal [;Modus])

Nummer er det interne datonummeret.

Modus bestemmer kva dag veka byrjar med og nummeringssystemet for veker. Parameteren er valfri. Dersom han manglar, vert han sett til 1.

System | Modus | Vekedag
System 1 | 1 | Søndag
2 | Måndag
11 | Måndag
12 | Tysdag
13 | Onsdag
14 | Torsdag
15 | Fredag
16 | Laurdag
17 | Søndag
System 2 | 21 | Måndag (ISO 8601)
150 | (ISO 8601, for å vera interoperabel med Gnumeric)

Når datoar vert skrivne inn som ein del av ein formel, vert skråstrekar og bindestrekar oppfatta som matematiske teikn. Difor vert datoar som inneheld desse teikna ikkje oppfatta som datoar, noko som fører til feil i utrekningane. For at datoar skal oppfattast som datoar, bruk DATO-funksjonen, for eksempel DATO(1954;7;20) eller bruk ISO 8601-notasjon i doble hermeteikn, for eksempel "1954-07-20". Ikkje bruk lokale skrivemåtar som for eksempel "20.07.54" sjølv om dei kanskje fungerer korrekt i oppsettet ditt. På andre maskiner med anna oppsett for datoar, kan dette føre til feil.

Det er mogleg å laga eintydige omformingar for dato og klokkeslett i utvida format med skiljeteikn i ISO 8601. Viss feilen #VERDI! kjem opp, fjernar du avmerkinga for Lag #VERDI!-feil i LibreOffice → Innstillingar Verktøy → Innstillingar → LibreOffice Calc → Formel, knappen Detaljar … i området «Detaljerte innstillingar for utrekning» i listeboksen Omform frå tekst til tal.

### Eksempel

=VEKENR(DATO(1995;1;1);1) returnerer 1

=VEKENR(DATO(1;1;95);2) returnerer 52. Dersom veka byrjar måndag, vil søndagen framføre høyre til det forrige året.

=VEKENR(DATO(1995;1;1);21) returnerer 52. Veke 1 byrja på måndag 02.01.1995.

=VEKENR(DATO(1999;1;1);21) returnerer 53. Veke 1 byrja på måndag 04.01.1999.