Modul
Indhald
Innhaldsliste 🔎︎

# Formateringsstøtte

Vel vising av visse teikn og direkte skrivemerke i tekst- og HTML-dokument i LibreOffice.

For å bruka denne funksjonen …

Opna eit tekstdokument og vel LibreOffice → Innstillingar Verktøy → Innstillingar → LibreOffice Writer / LibreOffice Writer/Web → Formateringsstøtte

## Vising av

Vel kva for formateringsteikn som skal visast på skjermen. Trykk på symbolet Formateringsmerke på verktøylinja Standard. Alle teikna du har vald under Formateringsstøtte vert då viste.

### Avsnittsslutt

Vel om avsnittsgrensene skal visast. Avsnittsgrensene inneheld også informasjon om avsnittsformatet.

### Mjuke bindestrekar

Vel om mjuke bindestrekar skal visast. Dette er gøymde, sjølvvalde skiljeteikn som du legg inn i eit ord ved å trykkja Cmd + Bindestrek (-)Ctrl + Bindestrek (-).. Ord med mjuke bindestrekar vert berre delte på slutten av ei linje der skiljeteiknet er lagt inn, uavhengig av om automatisk orddeling er slått på eller av.

### Mellomrom

Bestemmer om kvart mellomrom i teksten skal representerast av ein prikk.

### Harde mellomrom

Vel om harde mellomrom skal visast som grå boksar. Harde mellomrom vert ikkje brotne på slutten av ei linje og kan leggjast inn med snøggtastane Cmd + Shift + Mellomrom Ctrl + Shift + Mellomrom.

### Tabulatorar

Gjer at tabulatorar vert viste som små piler.

### Linjeskift

Viser alle linjeskifta som er sette inn med snøggtastane Shift + Enter. Desse linjeskifta lagar ei ny linje, men ikkje eit nytt avsnitt.

### Gøymd tekst

Vel om tekst som brukar teiknformatet «gøymd» skal visast når Vis → Formateringsteikn er slått på.

### Felt: Gøymd tekst (ikkje for HTML-dokument)

Viser tekst som er gøymd med vilkårstekst eller gøymd tekst-felt.

### Felt: Gøymde avsnitt (ikkje for HTML-dokument)

Dersom du har sett inn tekst med feltet Gøymt avsnitt, vel du her om du vil visa det gøymde avsnittet. Dette valet har den same funksjonen som menyvalet Vis → Gøymde avsnitt Vis → Gøymde avsnitt, som er tilgjengeleg i alle tekstdokument.

## Direkte skrivemerke (ikkje for HTML-dokument)

Vel eigenskapane til direkte skrivemerke.

### Direkte skrivemerke

Slår på det direkte skrivemerket. Du kan også slå på denne funksjonen ved å trykke på Slå direkte skrivemerke av/på på verktøylinja ved å velja Rediger → Modus for direkte skrivemerke i eit tekstdokument.

## Set inn (ikkje for HTML-dokument)

Vel innstillingar for innsetjing av det direkte skrivemerket. Dersom du trykkjer ein stad i dokumentet, kan eit nytt avsnitt verta sett inn på akkurat denne staden. Eigenskapane til dette avsnittet er avhengige av kva som er vald her. Dette er det du kan velja mellom:

### Avsnittsjustering

Justerer avsnittet når du bruker det direkte skrivemerket. Avhengig av kvar i dokumentet du klikkar med musa, vert avsnittet formatert anten som venstrejustert, midtstilt eller høgrejustert. Skrivemerket før museklikket viser, i form av ein trekant, kva for justering som vert brukt.

### Venstre avsnittsmarg

>Når du bruker det direkte skrivemerket, vert avsnittsinnrykket til venstre sett på den staden der du klikkar med musa. Avsnittet vert då venstrejustert.

### Tabulatorar

Når du bruker det direkte skrivemerket, vert det set inn så mange tabulatorar som nødvendig i det nye avsnittet, fram til punktet du valde er nådd.

### Tabulatorar og mellomrom

Når du bruker det direkte skrivemerket, vert det sett inn ei høveleg mengd tabulatorar og mellomrom i det nye avsnittet, fram til punktet du valde er nådd.

Alle val for innsetjing gjeld berre for det gjeldande avsnittet som er laga med det direkte skrivemerket.

### Verna område - slå på markøren

Gjer at du kan setja markøren inn i eit verna område, men du kan ikkje gjera endringar.