Modul
Indhald
Innhaldsliste 🔎︎

# Navigasjonslinja for skjema

Navigasjonslinja for skjema inneheld ikon for redigering av databasetabellar og styring av datavisinga. Verktøylinja vert vist nedst i dokument som inneheld felt som er knytte til ein database.

Du kan bruka navigasjonslinja for skjema til å gå fram og tilbake i postar og til å setja inn eller sletta postar. Dersom dataa er lagra i eit skjema, vert endringane overførte til databasen. Navigasjonslinja for skjema inneheld òg funksjonar for sortering, filtrering og søkjing i datapostar.

Du kan bruka navigasjonslinjeikonet på verktøylinja Fleire kontrollelement om du vil leggja til ei navigasjonslinje i eit skjema.

Navigasjonslinja vert berre vist for skjema som er knytte til ein database. Viss eit skjema vert vist i utformingsvisinga, er ikkje navigasjonslinja tilgjengeleg. Sjå òg Tabelldatalinja.

Du kan velja korleis dataa skal visast med funksjonane for sortering og filtrering. Dei opphavlege tabellane vert ikkje endra.

Sorteringsrekkjefølgja eller filteret som vert brukt, vert lagra saman med dokumentet. Dersom eit filter er brukt, er ikonet Bruk filter på Navigasjonslinja aktivt. Du kan òg velja sortering og filtrering i dialogvindauget Skjemaeigenskapar. (Vel Skjemaeigenskapar → Data → eigenskapar Sorter og Filtrer.)

Dersom eit skjema er laga ut frå ei SQL-setning (sjå Skjemaeigenskapar , fana Data → Datakjelde), vil funksjonane for filtrering og sortering berre vera tilgjengelege når SQL-setninga viser til berre éin tabell og ikkje er skriven i lokal SQL-modus.

## Absolutt post

Viser kva post som er i bruk. Skriv inn eit tal for å sjå posten med dette nummeret.

## Første post

Gå til første post.

## Førre post

Gå til førre post.

## Neste post

Gå til neste post.

## Siste post

Gå til siste post.

## Lagra post

Lagrar ei ny dataoppføring. Endringa vert registrert i databasen.

## Angra: Innskriving

Lèt deg angra ei dataoppføring.

## Ny post

Lag ein ny post.

## Slett post

Slett ein post. Du vert spurd om stadfesting før slettinga.

## Frisk opp

Oppdater skjermbiletet. I eit fleirbrukarmiljø sikrar oppdatering at det er gjeldande data som vert viste.

Frisk opp

## Finn post

Leitar gjennom databasetabellar og skjema. I skjema og databasetabellar kan du leita gjennom datafelt, listeboksar og avkryssingsboksar for særskilde verdiar.

Søk etter post

## Sorter stigande

Tekstfelt vert sorterte alfabetisk (A – Z) og talfelt vert sorterte i stigande rekkjefølgje (0 – 9).

Sorter stigande

## Sorter synkande

Tekstfelt vert sorterte alfabetisk (Z – A) og talfelt vert sorterte i fallande rekkjefølgje (9 – 0).

Sorter synkande

## Autofilter

Filtrerer postane etter innhaldet i det valde datafeltet.

Autofilter

## Skjemabaserte filter

Her får du databasetenaren til å filtrera dei synlege dataa ut frå visse kriterium.

Skjemabaserte filter

## Sorter

Spesifiser sorteringskriteria for visinga av data.

Sorteringsrekkjefølgje

## Tilbakestill filter/sortering

Avbryt filterinnstillingane og vis alle oppføringane i denne tabellen.

Tilbakestill filter/sortering

## Datakjelde som tabell

Slå på eller av tilleggsvising av tabellen i skjemavisinga. Når funksjonen Datakjelde som tabell er slått på, vert tabellen vist ovanfor skjemaet.

Datakjelde som tabell

## Bruk filter

Byt mellom filtrert og ufiltrert vising av tabellen.

Bruk filter