Modul
Indhald
Innhaldsliste 🔎︎

# Hendingsdrivne makroar

Denne bolken omtalar korleis du kan kopla BASIC-program til programhendingar.

Du kan køyra ein makro automatisk når ei bestemt hending skjer i programmet ved å kopla makroen til hendinga. Tabellen viser ei oversikt over programhendingar og når ein tilkopla makro vert køyrd.

Hendingar | Ein tildelt makro vert køyrd …
Starta programmet | … etter at eit LibreOffice-program er starta.
Avslutta programmet | … før at eit LibreOffice-program er avslutta.
Opprett dokument | … etter at eit nytt dokument er oppretta med Fil → Ny eller med knappen Ny.
Opna dokument | … etter at eit dokument er opna med Fil → Opna eller med knappen Opna.
Lagra dokumentet som | … før eit dokument er lagra med eit spesifikt namn (med Fil → Lagra som, med Fil → Lagra, eller med knappen dersom dokumentet ikkje har fått namn).
Dokumentet er lagra som | … etter at eit dokument er lagra med eit spesifisert namn (med Fil → Lagra som eller Fil → Lagra eller med knappen Lagra viss dokumentet ikkje har fått namn).
Lagra dokument | … før eit dokument vert lagra med Fil → Lagra eller med knappen Lagra, viss dokumentet har fått namn.
Dokumentet er lagra | … etter at dokumentet er lagra med Fil → Lagra eller med Lagra dersom dokumentet alt har fått eit namn.
Lukke dokumentet | … før eit dokument vert lukka.
Dokumentet vert lukka | …etter at dokumentet er lukka. Merk at hendinga «Lagra dokument» også kan førekoma når dokumentet er lagra før det vert lukka.
Aktivera dokumentet | …etter at eit dokument er flytt fremst.
Gå frå dokument | …etter at eit anna dokument er flytt fremst.
Skriva ut dokument | …etter at dialogvindauget Skriv ut er lukka, men før utskrivinga har byrja.
JavaScript køyretidsfeil | … når det oppstår ein køyretidsfeil i JavaScript.
Skriv brevfletting | … etter at dialogvindauget Skriv ut er lukka, men før utskrivinga har byrja. Dette skjer for kvar kopi som vert skrive ut.
Endra sidetalet | … når sidetalet vert endra.
Melding motteken | … viss ei melding er motteken.

## Knyte ein makro til ei hending

1. Vel Verktøy → Tilpass og klikk på fana Hendingar.

2. Vel i nedtrekkslista Lagra i om tilordninga skal vera gyldig globalt eller berre for det gjeldande dokumentet.

3. Vel hending frå Hending-lista.

4. Trykk på Makro og vel makroen som skal brukast i den markerte hendinga.

5. Trykk på OK for å tildela makroen.

6. Trykk på OK for å lukka dialogvindauget.

## Fjerna tildelinga av ein makro frå ei hending

1. Choose Verktøy → Tilpass og klikk på fana Hendingar.

2. Vel om du vil fjerna ei global tildeling eller ei tildeling som gjeld berre for det gjeldande dokumentet ved å merkja alternativet i listeboksen Lagra i.

3. Vel hendinga som inneheld den tildelinga som skal fjernast, frå lista Hending.

4. Trykk på Slett.

5. Trykk på OK for å lukka dialogvindauget.