Modul
Indhald
Innhaldsliste 🔎︎

# Nummerering

Vert brukt til å spesifisera nummereringsformatet og hierarkiet for kapittelnummerering i det gjeldande dokumentet.

For å bruka denne funksjonen …

Vel fana Verktøy → Kapittelnummerering → Nummerering

## Innrykksnivå

Trykk på kapittel- og disposisjonsnivået du vil endra og vel nummereringsvala du vil bruka på dette nivået. Du kan velja «1-10» viss du vil bruka vala for nummerering, unntatt avsnittsstilen, på alle nivåa.

## Nummerering

Vert brukt for å spesifisera formateringa for det valde disposisjonsnivået.

### Avsnittsstil

Vert brukt for å velja avsnittsstilen du vil bruka for det valde kapittel- og disposisjonsnivået. Viss du vel «Ingen», vert det ikkje definert nokon avsnittsstil for det valde disposisjonsnivået.

### Tal

Vel nummereringsstil for det valde disposisjonsnivået.

Val | Beskriving
A, B, C, ... | Store bokstavar
a, b, c, ... | Små bokstavar
I, II, III, ... | Romartal (store bokstavar)
i, ii, iii, ... | Romartal (små bokstavar)
1, 2, 3, … | Arabiske tal
A,... AA,... AAA,... | Alfabetisk nummerering med identiske store bokstavar, der talet på bokstavar viser kapittelnivået. For eksempel vil det andre talet på nivå tre vera «BBB».
a,... aa,... aaa,... | Alfabetisk nummerering med identiske små bokstavar, der tale på bokstavar viser kapittelnivået. For eksempel vil det tredje talet på nivå to vera «cc».
Ingen | Det vert ikkje brukt nummereringssymbol. Det er berre teikn eller symbol som er gjevne i felta under Skiljeteikn som vert viste i byrjinga av den nummererte linja.

### Teiknstil

Vel formatet på nummereringsteikna.

### Vis undernivå

Vel kor mange nivå for disposisjonsnummerering som skal brukast i kapittelnummereringa. Vel du for eksempel «3» for å visa tre nivå for kapittelnummerering, vil dette verta vist som 1.1.1

### Skiljeteikn framføre

Skriv inn teksten som skal visast framføre kapittelnummeret. For eksempel kan du skriva inn «Kapittel » for å visa «Kapittel 1».

### Skiljeteikn etter

Skriv inn teksten du vil visa etter kapittelnummeret. For eksempel kan du skriva inn eit punktum (.) for å visa «1.».

### Start på

Vel kva tal kapittelnummereringa starta på nytt frå.