Modul
Indhald
Innhaldsliste 🔎︎

# Cos-funksjonen

Reknar ut cosinus for ein vinkel. Vinkelen er oppgjeve i radianar. Resultatet er mellom -1 og 1.

Ved å bruka vinkelen Alpha reknar COS-funksjonen ut forholdet mellom lengda på den hosliggjande sida til vinkelen dividert med lengda på hypotenusen i ein rettvinkla trekant.

COS(Alpha) = Hosliggjande/Hypotenus

## Syntaks:

    Cos (tal)

## Returverdi:

Double

## Parametrar:

Tal: Numerisk uttrykk som viser vinkelen (i radianar) som du vil rekna ut cosinus for.

For å gjere grader om til radianar, multipliser gradene med pi/180. For å gjere om radianar til grader, multipliser radianane med 180/pi.

grader=(radianar*180)/pi

radian=(grad*pi)/180

Pi er her sirkelkonstanten avrunda til 3,14159…

## Feilkodar

5 Ugyldig prosedyreoppkall

## Eksempel:

    ' Det neste eksemplet viser korleis du kan setja inn sekant og vinkel (i grader)
    'og slik rekna ut lengda på hypotenusen i ein rettvinkla trekant:
    Sub ExampleCosinus
    ' Avrunda Pi = 3,14159
    Dim d1 As Double, dAngle As Double
        d1 = InputBox$ ("Skriv inn lengda på den hosliggjande sida: ","Hosliggjande")
        dAngle = InputBox$ ("Skriv inn vinkelen Alfa (i grader): ","Alfa")
        Print "Lengda på hypotenusen er"; (d1 / cos (dAngle * Pi / 180))
    End Sub