Modul
Indhald
Innhaldsliste 🔎︎

# Tal / format

Vel kva format som skal brukast på den merkte cella eller dei merkte cellene.

For å bruka denne funksjonen …

Vel fana Format → Celler → Tal

Vel Vis → Stilar, opna lokalmenyen (høgreklikk) og vel fana Rediger/Ny → Tal.

Opna sprettoppmenyen til ei kolonneoverskrift i ein open databasetabell og vel fana Kolonneformat → Format.

Vel fana Format → Akse → Y-akse → Tal (i diagram).

Finst også i dialogvindauget Talformat for tabellar og felt i tekstdokument. Vel Format → Talformat eller fana Set inn → Felt → Fleire felt → Variablar og vel Fleire format frå Format-lista.

## Kategori

Vel ein kategori frå lista. Vel deretter ein formateringsstil i Format-boksen.

Standardvalutaformatet for ei celle er styrt av regioninnstillingane til operativsystemet.

## Format

Vel korleis du vil visa innhaldet av cellene du har merkt. Koden for det valde alternativet vert vist i formatkode-boksen.

### Listeboksar med valutakategoriar

Vel ein valuta og rull opp til toppen av Format-lista for å sjå dei ulike alternativa for den valde valutaen.

Formatkoden til valutaar er på forma [$xxx-nnn], der xxx er valutasymbolet og nnn landskoden. Spesielle banksymbol, som EUR (for Euro), krev ikkje landskode. Valutaformatet er ikkje avhengig av språket som er valt i Språk-boksen.

## Språk

Vel språkinnstillingar for dei merkte cellene felta. Om språkinnstillingane står på Automatisk, tek LibreOffice automatisk i bruk talformatet som høyrer saman med standardspråket. Vel kva språk som helst for å ordna innstillingane for dei valde cellene felta.

Språkinnstillinga sikrar at dato- og valutaformata og desimal- og tusenskiljeteikna vert tekne vare på, sjølv når dokumentet vert opna i eit operativsystem som bruker ei anna språkinnstilling som standard.

## Kjeldeformat

Bruker det same talformatet som cellene som inneheld dataa til diagrammet.

## Innstillingar

Vel innstillingane for det valde formatet.

### Tal på desimalplassar

Skriv inn kor mange desimalplassar som skal visast.

### Nemnarplassar

Med brøkformat, skriv inn kor mange plassar som skal visast for nemnaren.

### Innleiande nullar

Skriv inn høgste talet på nullar som skal visast før desimalteiknet.

### Negative tal i raudt

Endra fargen på negative tal til raudt.

### Bruk tusenskilje

Set inn eit tusenskiljeteikn. Kva skiljeteikn som vert brukt, er avhengig av språkinnstillingane.

### Teknisk notasjon

Med vitskapleg format vil teknisk notasjon sikra at eksponenten er ein multippel av 3

## Formatkode

Viser koden til talformatet for det valde formatet. Du kan også skriva inn eit eige format. Desse alternativa er berre tilgjengelege for sjølvvalde talformat.

### Legg til

Legg til koden for talformat du skreiv inn i den sjølvvalde kategorien.

### Slett

Slett talformatet du har merkt. Endringane vert tekne i bruk etter at du har starta LibreOffice på nytt.

### Rediger kommentar

Legg til ein merknad til talformatet du har vald.

### Namnelinje

Skriv inn ein merknad for det valde talformatet og klikk på utsida av denne boksen.

## Førehandsvis felt

Førehandsvis utvalet.

Liknande emne

Kodar for talformat: tilpassa formatkodar definert av brukaren.