Modul
Indhald
Innhaldsliste 🔎︎

# Fontwork til grafisk tekstkunst

Du kan bruka Fontwork for å laga grafiske tekstkunstobjekt.

## Slik lagar du eit Fontwork-objekt

1. Viss du ikkje ser verktøylinjene for teikning eller Fontwork, bruk Vis → Verktøylinjer for å slå dei på.

2. Klikk på ikonet Fontwork-galleri på verktøylinja Teikning eller på verktøylinja Fontwork.

3. Merk ein Fontworkstil i dialogvindauget Fontworkgalleri og trykk «OK».

   Fontwork-objektet vert sett inn i dokumentet. Fontwork-objekt er tilpassa former. Ved å bruka verktøylinja for 3D-innstillingar, kan du byta visinga mellom 2D og 3D.

4. Dobbeltklikk på objektet for å gå til tekstredigeringstilstand.

5. Byt ut Fontwork-teksten med din eigen tekst.

6. Trykk Escape for å gå ut av tekstredigeringstilstand.

## Slik redigerer du eit Fontwork-objekt

1. Klikk på Fontwork-objektet. Viss Fontwork-objektet er sett inn i bakgrunnen, hald nede Ctrl medan du klikkar.

   Verktøylinja Fontwork vert vist. Viss du ikkje ser denne verktøylinja, vel Vis → Verktøylinjer → Fontwork.

2. Trykk på ein knapp i verktøylinja Fontwork.

   Desse knappane er tilgjengelege:

- Fontwork-galleri - legg til eit nytt Fontwork-objekt

- Fontwork-form - redigerar forma

- Fontwork, lik bokstavhøgd - endrar høgda på teikna

- Fontwork, justering - justerer teksten

- Fontwork, teiknavstand - endrar avstanden mellom teikn og kerning

## Slik redigerer du fleire eigenskapar i Fontwork

1. Klikk på Fontwork-objektet. Viss Fontwork-objektet er sett inn i bakgrunnen, hald nede Ctrl medan du klikkar.

2. Vel dei eigenskapane du vil bruka frå verktøylinja Eigenskapar for teikneobjekt. Du kan endra linjebreidda, linjefargen, områdestil, fyll m.m.

Liknande emne

Verktøylinje for Fontwork

Dialogvindauget for Fontwork (tidlegare versjon)